  vk.com (Александр Бречалов) Майя Бывальцева Сюмси черкогуртын анай-атайтэк кылем пиналъёслы корка пуктон ужъёсты йылпумъязы. Ужкагазъёсты тупатэм бере, 18 квартираослэсь усьтонъёссэс кузёоссылы сётозы. Со сярысь Удмуртилэн тӧроез Александр Бречалов «ВКонтакте» мерлыко вотсэысь бамаз ивортӥз. « Выль квартираос пуктон – недвижимостья рынокын ӧжыт ӵектонъёсын черкогуртъёсын анай-атайтэк кылем пиналъёслэсь улон интыя ужпумъёссэс сэрттыны-пертчыны умой амал. Со амалэз вӧлмытыны луонлыкез эскером » Александр Бречалов, Удмуртилэн тӧроез Солэн кылъёсызъя, анай-атайтэк кылем пиналъёслы улон инты басьтон но пуктон понна 2021-тӥ арын федерал но улосвыл коньлдэтъёсысь 363 миллион манет кутӥзы. Кылем арын элькунын коньдон сётъяны кутскизы, со сиротаослы квартира бырйыны но басьтыны луонлык кылдытэ. 2022-тӥ арын улон инты басьтон, пуктон но недвижимость басьтыны сертификатъёс сётон понна 642,5 миллион манет чакламын. Тегъёс: лэсьтӥськон анай-атайтэккылемъёс улонинты Сюмси АлександрБречалов Удмуртия  